CELEX: 31990D0451
Language: el
Date: 1990-07-16 00:00:00
Title: 90/451/ΕΟΚ: Απόφαση της Επιτροπής της 16ης Ιουλίου 1990 περί μέτρων υγειονομικής προστασίας όσον αφορά τις εισαγωγές νωπών κρεάτων από τη Ναμίμπια

Avis juridique important

|

31990D0451

90/451/ΕΟΚ: Απόφαση της Επιτροπής της 16ης Ιουλίου 1990 περί μέτρων υγειονομικής προστασίας όσον αφορά τις εισαγωγές νωπών κρεάτων από τη Ναμίμπια  

Επίσημη Εφημερίδα αριθ. L 231 της 25/08/1990 σ. 0028 - 0035

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 16ης Ιουλίου 1990  περί μέτρων υγειονομικής προστασίας όσον αφορά τις εισαγωγές νωπών κρεάτων από τη Ναμίμπια  (90/451/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 89/662/ΕΟΚ (2), και ιδίως το άρθρο 15,  Εκτιμώντας:  ότι διενεργείται εμβολιασμός κατά τύπων εξωτικού αφθώδους πυρετού σε ορισμένα τμήματα της Ναμίμπια· ότι τα τμήματα αυτά ορίζονται επίσημα, περιοχές ελέγχου για τις ασθένειες που προαναφέρθηκαν·  ότι τα μέτρα αυτά έχουν σαν αποτέλεσμα τη μείωση του κινδύνου εισαγωγής της ασθένειας αυτής κατά την εισαγωγή νωπών κρεάτων στην Κοινότητα· ότι για να μειωθεί περισσότερο ο κίνδυνος αφθώδους πυρετού, αν εγκριθούν τέτοιες εισαγωγές, είναι σκόπιμο να περιοριστούν οι εισαγωγές σε εισαγωγές αποστεωμένου κρέατος βοοειδών μόνο, και να απαγορευθεί η εισαγωγή των παραπροϊόντων από άλλες περιοχές·  ότι οι κεντρικές κτηνιατρικές αρχές της Ναμίμπια έχουν διαβεβαιώση ότι δεν έχουν εκδηλωθεί στις περιοχές από τις οποίες διενεργούνται εξαγωγές, τουλάχιστον τους τελευταίους 12 μήνες, πανώλης των βοοειδών, εξωτικός αφθώδης πυρετός, και ότι δεν έχουν διενεργηθεί εμβολιασμός κατά των ασθενειών αυτών εντός των περιοχών αυτών· ότι η Επιτροπή και τα κράτη μέλη θα ειδοποιηθούν, το αργότερο εντός 24 ωρών, με τέλεξ ή τηλεγράφημα, ότι διαπιστώθηκε εκδήλωση μιας από τις προαναφερθείσες ασθένειες ή ότι σημειώθηκε αλλαγή της πολιτικής εμβολιασμού κατά των ασθενειών αυτών ή αλλαγή των ειδικών περιοχών ελέγχου του αφθώδους πυρετού·  ότι οι ιδιαίτεροι υγειονομικοί όροι που προκύπτουν από το άρθρο 16 της οδηγίας 72/462/ΕΟΚ για τις εισαγωγές κρεάτων από τη Ναμίμπια δεν έχουν ακόμα καθοριστεί σε κοινοτικό επίπεδο· ότι, μέχρις ότου αρχίσουν να ισχύουν, τα κράτη μέλη είναι ελεύθερα να απαγορεύσουν τις εισαγωγές νωπών κρεάτων από τη Ναμίμπια·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απαγόρευση που προβλέπεται στο άρθρο 14 παράγραφος 2 στοιχείο α) της οδηγίας 72/462/ΕΟΚ ισχύει για τη Ναμίμπια όσον αφορά τα νωπά κρέατα κατοικιδίων βοοειδών, συμπεριλαμβανομένων των βουβάλων και των κατοικιδίων προβατοειδών και αιγοειδών σε εκείνο το τμήμα της περιοχής καταπολεμήσεως αφθώδους πυρετού της Ναμίμπια που βρίσκεται βορείως της γραμμής προστασίας που εκτείνεται από Palgrave Point στα δυτικά μέχρι το Gam στα ανατολικά.  Άρθρο 2  Εάν κράτος μέλος επιτρέπει την εισαγωγή στο έδαφός του νωπών κρεάτων από τη Ναμίμπια, οι εγκρίσεις αυτές θα εφαρμόζονται μόνον για τις εξής κατηγορίες νωπού κρέατος:  1. αποστεωμένα νωπά κρέατα, εκτός από παραπροϊόντα, κατοικιδίων βοοειδών συμπεριλαμβανομένων των βουβάλων που κατάγονται από τη Ναμίμπια που έχουν σφαγεί στη χώρα αυτή (εξαιρουμένων των περιοχών που αναφέρονται στο άρθρο 1) και πληρούν τις απαιτήσεις του υποδείγματος του υγειονομικού πιστοποιητικού του παραρτήματος Α, το οποίο πρέπει να συνοδεύει την αποστολή. Αυτά τα αποστεωμένα νωπά κρέατα δεν πρέπει να εισέρχονται στο έδαφος του κράτους μέλους εισαγωγής πριν την παρέλευση 21 τουλάχιστον ημερών από την ημερομηνία σφαγής των ζώων·  2. παραπροϊόντα κατοικιδίων βοοειδών συμπεριλαμβανομένων των βουβάλων που κατάγονται από τη Ναμίμπια (εξαιρουμένων των περιοχών που αναφέρονται στο άρθρο 1) και έχουν σφαγεί στη χώρα αυτή και πληρούν τις απαιτήσεις του υποδείγματος του υγειονομικού πιστοποιητικού του παραρτήματος Β, το οποίο πρέπει να συνοδεύει την αποστολή. Αυτά τα παραπροϊόντα δεν πρέπει να εισέρχονται στο έδαφος του κράτους μέλους εισαγωγής πριν την παρέλευση 21 τουλάχιστον ημερών από την ημερομηνία σφαγής των ζώων·  3. νωπά κρέατα ή αποστεωμένα ή όχι, συμπεριλαμβανομένων και των παραπροϊόντων, κατοικιδίων μονόπλων, που κατάγονται από τη Ναμίμπια και έχουν σφαγεί εκεί και πληρούν τις απαιτήσεις του υποδείγματος του υγειονομικού πιστοποιητικού του παραρτήματος Δ, το οποίο πρέπει να συνοδεύει την αποστολή.  Άρθρο 3  Η παρούσα απόφαση εφαρμόζεται από την 30ή Ιουνίου 1990.  Άρθρο 4  Η παρούσα απόφαση απευθύνεται στα κράτη μέλη.  Βρυξέλλες, 16 Ιουλίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 395 της 30. 12. 1989, σ. 13.  ΠΑΡΑΡΤΗΜΑ Α  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  νωπών κρεάτων (1) αποστεωμένων σφαγίων κατοικιδίων βοοειδών, εκτός των παραπροϊόντων, που προορίζονται για αποστολή στην Ευρωπαϊκή Οικονομική Κοινότητα  Χώρα προορισμού:  Αριθμός πρωτοκόλλου πιστοποιητικού καταλληλότητας (2):  Χώρα εξαγωγής: Ναμίμπια (εκτός από τη ζώνη καταπολεμήσεως του αφθώδους πυρετού στη Ναμίμπια, που βρίσκεται βορείως της γραμμής προστασίας που εκτείνεται από Palgrave Point στα δυτικά μέχρι το Gam στα ανατολικά)  Υπουργείο:  Υπηρεσία:  Αναφορές:  (Προαιρετικό)  Ι. Ταυτότητα των κρεάτων  Κρέατα από κατοικίδια βοοειδή  Είδος τεμαχίων (3):  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση των κρεάτων  Διεύθυνση(εις) και αριθμός(οί) κτηνιατρικής εγκρίσεως (2) του(των) εγκεκριμένου(ων) σφαγείου(ων) (2):  Διεύθυνση(εις) και αριθμός(οί) κτηνιατρικής εγκρίσεως (2) του(των) εγκεκριμένου(ων) εργαστηρίου(ων) τεμαχισμού (2):  ΙΙΙ. Προορισμός των κρεάτων  Τα κρέατα αποστέλλονται από:  (Τόπος αποστολής)  στ:  (Χώρα και τόπος προορισμού)  με το ακόλουθο μεταφορικό μέσο (4):  Όνομα και διεύθυνση αποστολέα:  Όνομα και διεύθυνση παραλήπτη:  IV. Υγειονομική βεβαίωση  Ο υπογεγραμμένος επίσημος κτηνίατρος βεβαιώνω ότι:  1. τα ανωτέρω περιγραφόμενα αποστεωμένα νωπά κρέατα κατοικιδίων βοοειδών προέρχονται από ζώα:  - τα οποία έχουν γεννηθεί και εκτραφεί στη Ναμίμπια και τα οποία ευρίσκονται εκτός των ζωνών ελέγχου για τον αφθώδη πυρετό στη Ναμίμπια που βρίσκονται βορείως της γραμμής προστασίας που εκτείνεται από Palgrave Point στα δυτικά μέχρι το Gam στα ανατολικά κατά τους 12 μήνες προ της σφαγής τους ή από της γεννήσεώς τους στην περίπτωση ζώων κάτω των 12 μηνών·  - τα οποία δεν έχουν εμβολιασθεί κατά του αφθώδους πυρετού κατά τους τελευταίους 12 μήνες·  - τα οποία, κατά τη διάρκεια της προωθήσεώς τους προς το σφαγείο και της εκεί παραμονής τους έως ότου σφαγούν, δεν είχαν έλθει σε επαφή με ζώα που δεν πληρούν τους όρους που απαιτούνται στην απόφαση 90/451/ΕΟΚ της Επιτροπής όσον αφορά την εξαγωγή του κρέατός τους προς ένα κράτος μέλος· αν αυτά μεταφέρθηκαν με μεταφορικό μέσο, καθαρίστηκαν και απολυμάνθηκαν πριν από τη φόρτωση·  - τα οποία, κατά την υγειονομική εξέταση προ της σφαγής στο σφαγείο κατά τη διάρκεια 24 ωρών πριν από τη σφαγή, έχουν υποβληθεί σε εξέταση κατά την οποία δεν διαπιστώθηκε κανένα σύμπτωμα αφθώδους πυρετού·  - τα οποία έχουν σφαγεί σε διαφορετικές ημέρες από αυτές κατά τις οποίες εσφάγησαν ζώα που δεν πληρούν τις απαιτήσεις για την εξαγωγή του κρέατός τους στην Ευρωπαϊκή Οικονομική Κοινότητα·  - τα οποία δεν έχουν σφαγεί στις . . . (ημερομηνία σφαγής).  2. Τα ανωτέρω περιγραφόμενα νωπά αποστεωμένα κρέατα:  - έχουν παραχθεί σε διαφορετικές ημέρες από αυτές κατά τις οποίες παρήχθησαν όσα δεν πληρούν τους όρους που απαιτούνται για την εξαγωγή τους προς την Κοινότητα·  - προέρχονται από σφάγια τα οποία έχουν υποστεί ωρίμαση σε θερμοκρασία περιβάλλοντος ανώτερη από + 2 ° C Κελσίου, τουλάχιστον επί 24 ώρες μετά τη σφαγή και πριν από την αποστέωση ·  - έχουν απαλλαγεί από το μεγαλύτερο δυνατό αριθμό προσιτών λεμφογαγγλίων·  - καθ' όλα τα στάδια της παραγωγής, αποστεώσεως, συσκευασίας και αποθηκεύσεως έχουν διατηρηθεί αυστηρά διαχωρισμένα από κρέατα που δεν πληρούν τους όρους για την εξαγωγή προς ένα κράτος μέλος, οι οποίοι καθορίζονται στην απόφαση 90/451/ΕΟΚ της Επιτροπής.  1.2.3 //  // (τόπος)   // (ημερομηνία)  1.2 //  // Σφραγίδα  (υπογραφή επίσημου κτηνιάτρου)  (επώνυμο με κεφαλαία, τίτλος και ιδιότητα του υπογράφοντος)  (1) «Νωπά κρέατα»: όλα τα κατάλληλα για την ανθρώπινη κατανάλωση τμήματα των κατοικιδίων βοοειδών· εξαιρούνται τα απορρίμματα, τα οποία δεν έχουν υποστεί επεξεργασία με σκοπό τη συντήρησή τους· εντούτοις, τα κρέατα τα οποία συντηρούνται δια του ψύχους θεωρούνται ως νωπά.  (2) Προαιρετικό όταν η χώρα προορισμού εγκρίνει την εισαγωγή νωπών κρεάτων για χρήσεις άλλες από την ανθρώπινη κατανάλωση κατ' εφαρμογή του άρθρου 19 στοιχείο α) της οδηγίας 72/462/ΕΟΚ.  (3) Εγκρίνονται για εισαγωγή μόνο τα αποστεωμένα κρέατα κατοικιδίων βοοειδών από τα οποία έχουν αφαιρεθεί όλα τα οστά και ο μεγαλύτερος αριθμός προσιτών λεμφογαγγλίων.  (4) Για τα βαγόνια και τα φορτηγά σημειώνεται ο αριθμός κυκλοφορίας, για τα αεροπλάνα ο αριθμός πτήσεως, για τα πλοία η ονομασία του πλοίου.  ΠΑΡΑΡΤΗΜΑ Β  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  παραπροϊόντων (1) βοοειδών, που προορίζονται για αποστολή στην Ευρωπαϊκή Οικονομική Κοινότητα  Χώρα προορισμού:  Αριθμός πρωτοκόλλου πιστοποιητικού καταλληλότητας (2):  Χώρα εξαγωγής: Ναμίμπια (εκτός από τη ζώνη καταπολεμήσεως του αφθώδους πυρετού στη Ναμίμπια, που βρίσκεται βορείως της γραμμής προστασίας που εκτείνεται από Palgrave Point στα δυτικά μέχρι το Gam στα ανατολικά)  Υπουργείο:  Υπηρεσία:  Αναφορές:  (Προαιρετικό)  Ι. Ταυτότητα των παραπροϊόντων  Παραπροϊόντα από κατοικίδια βοοειδή:  Είδος παραπροϊόντων (3):  Είδος συσκευασίας:  Αριθμός μονάδων συσκευασίας:  Καθαρό βάρος:  ΙΙ. Προέλευση των παραπροϊόντων  Διεύθυνση(εις) και αριθμός(οί) κτηνιατρικής εγκρίσεως (2) του(των) εγκεκριμένου(ων) σφαγείου(ων) (2):  Διεύθυνση(εις) και αριθμός(οί) κτηνιατρικής εγκρίσεως (2) του(των) εγκεκριμένου(ων) εργαστηρίου(ων) τεμαχισμού (2):  ΙΙΙ. Προορισμός των παραπροϊόντων  Τα παραπροϊόντα αποστέλλονται από:  (Τόπος αποστολής)  στ:  (Χώρα και τόπος προορισμού)  με το ακόλουθο μεταφορικό μέσο (4):  Όνομα και διεύθυνση αποστολέα:  Όνομα και διεύθυνση παραλήπτη:  IV. Υγειονομική βεβαίωση  Ο υπογεγραμμένος επίσημος κτηνίατρος βεβαιώνω ότι:  1. τα ανωτέρω περιγραφόμενα παραπροϊόντα κατοικιδίων βοοειδών προέρχονται από ζώα:  - τα οποία έχουν γεννηθεί και εκτραφεί στη Ναμίμπια και τα οποία ευρίσκονται εκτός των ζωνών ελέγχου για τον αφθώδη πυρετό στη Ναμίμπια που ορίζονται βορείως της γραμμής προστασίας που εκτείνεται από Palgrave Point στα δυτικά μέχρι το Gam στα ανατολικά κατά τους 12 μήνες προ της σφαγής τους ή από της γεννήσεώς τους στην περίπτωση ζώων κάτω των 12 μηνών,  - τα οποία δεν έχουν εμβολιασθεί κατά του αφθώδους πυρετού κατά τους τελευταίους 12 μήνες,  - τα οποία, κατά τη διάρκεια της προωθήσεώς τους προς το σφαγείο και της εκεί παραμονής τους έως ότου σφαγούν, δεν είχαν έλθει σε επαφή με ζώα που δεν πληρούν τους όρους που απαιτούνται στην απόφαση 90/451/ΕΟΚ της Επιτροπής όσον αφορά την εξαγωγή του κρέατός τους προς ένα κράτος μέλος· αν αυτά, μεταφέρθηκαν με μεταφορικό μέσο, αυτό είχε καθαρισθεί και απολυμανθεί πριν από τη φόρτωση,  - τα οποία, κατά την υγειονομική εξέταση προ της σφαγής στο σφαγείο κατά τη διάρκεια 24 ωρών πριν από τη σφαγή, έχουν υποβληθεί σε εξέταση κατά την οποία δεν διαπιστώθηκε κανένα σύμπτωμα αφθώδους πυρετού,  - τα οποία έχουν σφαγεί σε διαφορετικές ημέρες από αυτές κατά τις οποίες εσφάγησαν ζώα που δεν πληρούν τις απαιτήσεις για την εξαγωγή του κρέατός τους στην Ευρωπαϊκή Οικονομική Κοινότητα,  - τα οποία δεν έχουν σφαγεί στις . . . (ημερομηνία σφαγής).  2. Τα ανωτέρω περιγραφόμενα νωπά παραπροϊόντα:  - έχουν παραχθεί σε διαφορετικές ημέρες από αυτές κατά τις οποίες παρήχθησαν όσα δεν πληρούν τους όρους που απαιτούνται για την εξαγωγή τους προς την Κοινότητα,  - προέρχονται από σφάγια τα οποία έχουν υποστεί ωρίμανση σε θερμοκρασία περιβάλλοντος ανώτερη από + 2 ° C Κελσίου, τουλάχιστον επί 24 ώρες μετά τη σφαγή και πριν από την αποστέωση,  - έχουν απαλλαγεί από το μεγαλύτερο δυνατό αριθμό προσιτών λεμφογαγγλίων,  - καθ' όλα τα στάδια της παραγωγής, αποστεώσεως, συσκευασίας και αποθηκεύσεως έχουν διατηρηθεί αυστηρά διαχωρισμένα από κρέας που δεν πληροί τους όρους για την εξαγωγή προς ένα κράτος μέλος, οι οποίοι καθορίζονται στην απόφαση 90/451/ΕΟΚ της Επιτροπής.  1.2.3 //  // (τόπος)   // (ημερομηνία)  1.2 //  // Σφραγίδα  (υπογραφή επίσημου κτηνιάτρου)  (επώνυμο με κεφαλαία, τίτλος και ιδιότητα του υπογράφοντος)  (1) «Παραπροϊόντα»: όλα τα κατάλληλα για την ανθρώπινη κατανάλωση νωπά κρέατα των κατοικιδίων βοοειδών εκτός από τα σφάγια.  (2) Προαιρετικό όταν η χώρα προορισμού εγκρίνει την εισαγωγή νωπών κρεάτων για χρήσεις άλλες από την ανθρώπινη κατανάλωση κατ' εφαρμογή του άρθρου 19 στοιχείο α) της οδηγίας 72/462/ΕΟΚ.  (3) Δεν εγκρίνεται η εισαγωγή παραπροϊόντων βοοειδών από τις περιοχές που αναφέρονται στο άρθρο 1 της απόφασης 90/451/EOK της Επιτροπής.  (4) Για τα βαγόνια και τα φορτηγά σημειώνεται ο αριθμός κυκλοφορίας, για τα αεροπλάνα ο αριθμός πτήσεως, για τα πλοία η ονομασία του πλοίου.  ΠΑΡΑΡΤΗΜΑ Γ  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  νωπών κρεάτων (1) κατοικιδίων μονόπλων που προορίζονται για αποστολή στην Ευρωπαϊκή Οικονομική Κοινότητα  Χώρα προορισμού:  Αριθμός πρωτοκόλλου πιστοποιητικού καταλληλότητας (2):  Χώρα εξαγωγής: Ναμίμπια  Υπουργείο:  Υπηρεσία:  Αναφορές:  (Προαιρετικό)  Ι. Ταυτότητα των κρεάτων  Κρέατα από κατοικίδια μόνοπλα:  Είδος τεμαχίων:  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση των κρεάτων  Διεύθυνση(εις) και αριθμός(οί) κτηνιατρικής εγκρίσεως του(των) εγκεκριμένου(ων) σφαγείου(ων) (2):  Διεύθυνση(εις) και αριθμός(οί) κτηνιατρικής εγκρίσεως του(των) εγκεκριμένου(ων) εργαστηρίου(ων) τεμαχισμού (2):  ΙΙΙ. Προορισμός των κρεάτων  Τα κρέατα αποστέλλονται από:  (Τόπος αποστολής)  στ:  (Χώρα και τόπος προορισμού)  με το ακόλουθο μεταφορικό μέσο (3):  Όνομα και διεύθυνση αποστολέα:  Όνομα και διεύθυνση παραλήπτη:  IV. Υγειονομική βεβαίωση  Ο υπογεγραμμένος επίσημος κτηνίατρος βεβαιώνω ότι τα ανωτέρω περιγραφόμενα νωπά κρέατα προέρχονται από ζώα που έχουν γεννηθεί και εκτραφεί στο έδαφος της Ναμίμπια κατά τους τρεις τουλάχιστον μήνες προ της σφαγής τους ή από της γεννήσεώς τους, στην περίπτωση ζώων κάτω των τριών μηνών.  1.2.3 //  // (τόπος)   // (ημερομηνία)  1.2 //  // Σφραγίδα  (υπογραφή επίσημου κτηνιάτρου)  (επώνυμο με κεφαλαία, τίτλος και ιδιότητα του υπογράφοντος)  (1) «Νωπά κρέατα»: όλα τα κατάλληλα για την ανθρώπινη κατανάλωση τμήματα των κατοικιδίων μονόπλων τα οποία δεν έχουν υποστεί επεξεργασία με σκοπό τη συντήρησή τους· εντούτοις, τα κρέατα τα οποία συντηρούνται δια του ψύχους θεωρούνται ως νωπά.  (2) Προαιρετικό όταν η χώρα προορισμού εγκρίνει την εισαγωγή νωπών κρεάτων για χρήσεις άλλες από την ανθρώπινη κατανάλωση κατ' εφαρμογή του άρθρου 19 στοιχείο α) της οδηγίας 72/462/ΕΟΚ.  (3) Για τα βαγόνια και τα φορτηγά σημειώνεται ο αριθμός κυκλοφορίας, για τα αεροπλάνα ο αριθμός πτήσεως, για τα πλοία η ονομασία του πλοίου.